cyanic-selkie/wikianc huggingface dataset:
Heimestell
Boka er ei god kjelde til dagleglivet i Noreg rundt århundreskiftet, samstundes som Garborg innførte fleire utanlandske matoppskrifter.
Ho blir stadig nyutgitt, sist av Vidarforlaget i 2017, med eit forord av Arnhild Skre. I 2021 gav Garborgsenteret ut teikneserieheftet Huldas Heimestell, med handling henta frå kokeboka.
Kolanøtt
Kolanøtt er frø frå ulike artar i planteslekta Cola, som kolatre. Dei inneheld koffein, og blir brukt som smakstilsetjing i ulike leskedrinkar. Namnet på drikken cola er avleidd frå nøtta, og ho var eit av utgangspunkta for Coca Cola.
Kolaplantane stammar frå tropisk regnskog i Afrika. Han høyrer til kattostfamilien (Malvaceae), og frukta minnar om den til kakaotre.
Generell skildring
Kolanøtt kjem frå eviggrøne tre i Cola-slekta, særleg av artane Cola acuminata og Cola nitida. Cola acuminata blir rundt 20 meter høgt og har kremfarga blomar med lilla-brune striper. Frukta er stjernefomra og inneheld vanlegvis fem belgkapslar. Inni kvar kapsel utivklar det seg rundt eit dusin prismeforma frø i eit kvitt frøskal. Nøttene har ein søt, roseaktig aroma.
Kolanøtter inneheld rundt 2–4 % koffein og teobromin, i tillegg til garvesyre, alkaloid, saponin og flavonoid.
Bruk
Kolanøtt har ein bitter smak og inneheld koffein. Det er vanleg å tygga henne i mange vestafrikanske land, både for seg sjølv og i sosiale lag. Ho blir ofte brukt seremonielt, som gåve til hovdingar eller gjestar. I folkemedisin blir kolanøtter rekna som nyttige for fordøyinga i malen form blanda med honning, og blir også brukt mot hoste. I vestleg kultur er kolanøtta kanskje best kjend som ein smaksgjevar og ei av koffeinkjeldene i cola og andre drikkar med liknande smak, sjølv om kolanøttekstrakt ikkje blir brukt lenger i større kommersiell produksjon som av Coca-Cola.
Historie
Menneske ser ut til å ha brukt kolanøtta i svært lang tid, på same måte som kaffibær og teblad. Ein tygg henne i mange vestafrikanske kulturar, både i private og sosiale høve, som kjelde til mental stimulering.
Spreiinga av kolanøtt gjennom Nord-Afrika ser ut til å vera knytt til spreiinga av islam i området på 1600-talet, sidan handel over Middelhavet blei meir konkret. Kolanøtta var spesielt nyttig på slaveskip for å forbetra smaken av vatn, sidan afrikanarar haldne som slavar ofte fekk vatn av dårleg kvalitet til å drikka.
Kolanøtter er ein viktig del av tradisjonall åndeleg praksis innan fleire vestafrikanske kulturar og religionar, særleg i Niger, Nigeria, Sierra Leone og Liberia. Nøttene blir brukte som eit religiøst objekt og eit heilag offer under bøn, tilbeding av forfedrar og viktige overgangsriter, som som namneseremoniar, bryllaup og gravferder. Til denne bruken er det berre kolanøtter inndelte i fire som eignar seg. Dei blir kasta ut på ei spesiell treplate og mønstera dei dannar blir tolka av ein trena spåmann. Blant jorubafolk blir nøtta også brukt blant muslimar, i bryllaup og andre seremoniar.
Kolanøtter blei brukte som ei form for valuta i slike vestafrikanske grupper som malinke og bambara i Mali og Senegal. Dei blir framleis brukt slik i dag i visse situasjonar som i forhandlingar om brurepris eller som ei form for respekt eller vertsgåve til dei eldste i ein landsby dersom ein flyttar til ein landsby eller inngår ein forretningsavtale med landsbyen. Igbofolk bruker å gje nøttene til gjestar eller ved tradisjonelle samvere for å visa velvilje.
Hn/A Hat in Time
A Hat in Time er eit plattform- og spenningsferdspel i 3D, utvikla av Gears for Breakfast og gjeven ut 5. oktober 2017 på Windows og macOS og to månader seinare på PlayStation 4 og Xbox One av Humble Bundle. I oktober 2019 kom det ut på Nintendo Switch. Spelet er påverka av plattformspel sum Super Mario 64, Banjo-Kazooie, Spyro the Dragon og Psychonauts, og vart bygt i Unreal Engine 3. Det var stødd gjenom ei Kickstarter-verksemd, og nådde tvo gonger so mykje av dei upphavlege innsamlingsmåli etter dei fyrste tvo dagane. Hugskotet til spelet vart fyrst tenkt ut av Jonas Kaerlev grunna ein, på den tidi, mangel på nye 3D-plattformspel, serleg sum spel Nintendo pla å gjeva ut på 90-talet.
Kolanøtt
Coca-Cola
I 1880-åra tok ein apotekar i Georgia, John Pemberton, koffeinekstrakt frå kolanøtter og kokainhaldig ekstrakt frå kokablad og blanda dei med sukker, andre smaksstoff og kolsyrevatn til Coca-Cola, den fyrst cola-leskedrikken. I dag inneheld ikkje Coca-Cola-oppskrifta ekstrakt frå kolanøtt.
Dyrking
Med eit naturleg vekstområde i tropisk regnskog treng kolatre eit varmt, fuktig klima, men toler ein tørr sesong på stader der grunnvasstanden er høg. Det kan dyrkast i tørrare område der grunnvatn er tilgjengeleg. C. nitida toler skugge, men utviklar ei meir utbreidd krone som gjev meir frukt på opne vekststader. Sjølv om det er eit låglandsskogstre, er det blitt funne i høgder over 300 m på djupt, rikt jordsmonn der det finst kraftig og jamt fordelt nedbør.
Hn/A Hat in Time
Handling
I byrjingi av A Hat in Time møter spelaren Hat Kid (Hattungen), ei liti gjenta sum er på veg heim frå ein ferd med romskipet sitt. Ho kjem nær ein planet, sum fær mafiaen på himmellekamen til å krevja skatt frå henne. Det neittar ho å tinga, og med det røskar Mafia-mannen upp dyri på romskipet. Hat Kid vert dregen or romskipet, saman med Mafia-mannen og mange av Time Piece-ane (magiske timeglas sum er drivstoffet i skipet). Hat Kid landar i Mafia Town og møter Mustache Girl (Bartgjenta). Mustache Girl skaper vandskar i Mafia-byen, for di ho er imot «slemmingar». For at Mustache Girl skulle hjelpa Hat Kid med å leita etter timeglas, vil Mustache Girl at Hat Kid hjelper henne med å få bort Mafiaen frå øyi, og slå sjefen. Når Mustache Girl finn ut at timeglasi dreg tidi attende, kjem hugskotet um å verta ein tidsreisande helt saman med Hat Kid. Detta vil ikkje Hat Kid, for di det kan føra til store skadar på tidslaupet. Mustache Girl vert arg, og gjeng imot Hat Kid, for so å taka timeglasi for seg sjølv. No må Hat Kid finna alle timeglasi fyrr Mustache Girl gjer det, og koma seg heim.
Darryl
Darryl van Gonter, kjend som Darryl. er ein nederlandsk rappar.
Hn/A Hat in Time
Utvikling
Utviklingi av spelet byrja i august 2012, upphavleg planlagd å koma ut i andre kvartal i 2013, men vart sett på vent. Fyrst var det berre Jonas Kærlev sum utvikla spelet, men med kvart voks gruppa, og kalla seg til slutt "Gears for Breakfast", heilt friviljug.
Inntrykk
At Kickstarter-kampanjen åt A Hat in Time kom til å få eit so gott utfall sum det gjorde, venta ikkje Kærlev eller Gears for Breakfast i det heile. Kærlev havde lite tru på at det kom til å verta serleg ettertrakta, millom anna på grunn av påverknaden Donkey Kong 64 havde på plattformgreini, sum han tenkte overvelda spelaren med altfor stor vekt på innsamling av ulike emne.
Fotball-EM 2001
Europameisterskapen i fotball 2001 var den åttande europameisterskapen i fotball for kvinner. Vertsland og tittelforsvarar Tyskland vart europameister etter å vunne over Sverige på «golden goal» 7. juli 2001 i Ulm.
Meisterskapsturneringa vart arrangert i Tyskland i tida 23. juni til 7. juli 2001. Kampane vart avvikla i Erfurt, Jena, Aalen, Reutlingen og Ulm. Dei åtte kvalifiserte deltakarlanda var delt i to grupper à fire lag. Vertslandet Tyskland vann gruppe A og fekk med seg Sverige til semifinalane, England og Russland vart slått ut. Danmark toppa gruppe B, der Noreg fekk den siste semifinaleplassen med betre målskilnad enn Italia, Frankrike enda sist i gruppa.
I semifinalane vann Tyskland mot Noreg og Sverige mot Danmark. Begge kampane vart avgjort med eitt mål mot null.
Finalen
Finalen mellom Tyskland og Sverige vart spelt på Donaustadion i Ulm 7. juli 2001 framfor 18 000 tilskodarar. Etter nitti mållause minuttar gjekk kampen vidare til såkalla «golden goal», det er fyrste målet vinn. I det 8. minutt av ekstraomgangane vart tyske Claudia Müller matchvinnar. Det var tredje gong på rad Tyskland vann EM-finalen.
Dommar var Nicole Petignat frå Sveits.
Kolanøtt
Dyrking
Når ein dyrkar trea er regelmessig luking nødvendig, noko som kan utførast manuelt eller ved bruk av ugrasmiddel. Plantane kan få noko vatning, men det er viktig å også fjerna overflødig vatn gjennom eit effektivt dreneringssystem, då det elles kan vera skadeleg for veksten til planten. Når han ikkje blir dyrka i tilstrekkeleg skugge, reagerer kolanøttplanten godt på gjødsel. Vanlegvis må plantane utstyrast med vindfang for å verna dei mot sterk vind.
Kolanøtter kan haustast mekanisk eller for hand, ved å plukka dei inne ved greina. Nigeria står for 52,4 % av verdsproduksjonen, følgd av Elfenbeinskysten og Kamerun. Kolanøtter oppbevarte i kalde, tørre stader kan lagrast i lang tid.
Sjukdommar og skadedyr
Nøttene er utsett for angrep av kola-snutebilla Balanogastris cola. Larvane til møllen Characoma strictigrapta, som også angrip kakao, kan bora seg inn i nøttene. Dyrkarar bruker nokre gangar ekstrakt av borken av Rauvolfia vomitoria eller dei pulveriserte fruktene av Xylopia og Capsicum for å motverka angrep på planteskuleplantar. Kakaoskadedyra Sahlbergella spp. kan òg ha C. nitida som ein alternativ vertsplante. Medan frø er utsette for ormeangrep, er treverket utsett for boreangrep.
Kjemisk innhald
Byrjande studiar av plantekjemikalia i kolanøtt har gjeve desse innhaldsfoholda:
Kultur og samfunn
Chinua Achebe skildrar kort ein kolanøttseremoni i romanen Things Fall Apart frå 1958. Eting av kolanøtter er omtalt minst ti andre gonger i romanen, og viser tydinga av nøtta i den førkolonielle igbokulturen i Nigeria på 1890-talet. Ei av utsegnene om kolanøtter i boka er: «He who brings kola brings life.» Nøtta er også viktig i romanen GraceLand av Chris Abani frå 2004. Ho er nemnd i The Color Purple av Alice Walker, men namnet blir der skrive «cola». Kolanøtt blir også nemnd fleire gonger i Half of a Yellow Sun av Chimamanda Ngozi Adichie, som også inneheld frasen «He who brings the Kola nut brings life».
Hitten «Goro City» av Manu Dibango frå 1970-talet viser tydinga til kolanøtter (goro på hausa) i hovudstaden i Niger, Niamey.
Kolanøtt er nemnd i songen «Where is Home?» av Bloc Party på albumet A Weekend in the City. Teksten handlar om ein scene etter ei gravferd for ein drepen svart gut i London, og seier, «After the funeral, breaking kola nuts, we sit and reminisce about the past.» Kolanøtt er også nemnd i songen «Enfilade» av At the Drive-In på albumet Relationship of Command.
Sea Leopardfjorden
Sea Leopardfjorden er ein fjord mellom Bellingshausen og Luck Point søraust i Bay of Isles i Sør-Georgia. Han vart kartlagd i 1912-13 av Robert Cushman Murphy, ein amerikansk naturalist ombord på briggen der.
Melodi Grand Prix 1962
Melodi Grand Prix 1962 var den tredje utgåva av Melodi Grand Prix, Noregs nasjonale uttaking til Eurovision Song Contest. NRK vurderte 121 innsendte bidrag og plukka ut fem av dei til finalen 17. februar. Vinnaren blei «Kom sol, kom regn», sunge av Inger Jacobsen med lite orkester, og Lailia Dalseth med Kringkastingsorkestret. Vinnarlåta var laga av Kjell Karlsen med tekst av Ivar Andersen. I den internasjonale finalen fekk Inger Jacobsen oppgåva med å representere Noreg. Det norske bidraget enda på ein delt 10. plass med 2 poeng.
Brilliant Live Adventures
Brilliant Live Adventures [1995–1999], ofte berre kalla Brilliant Live Adventures, er ein plateboks av den engelske musikaren David Bowie, gjeven ut plate for plate frå seint i 2020 til tidleg i 2021 som ein serie på seks konsertalbum henta frå ulike konsertar framført under turneane for 1. Outside (1995), Earthling (1997) og Hours (1999). Plateboksen, kalla opp etter Hours-songen «Brilliant Adventure», inneheld ein miks av ein ofte redigerte enkelkonsertar og samlingar frå fleire konsertar.
Melodi Grand Prix 1962
Sendinga
Finalen gjekk av stabelen 17. februar, for første gong på ein sundag. Sendingen blei halden i NRKs Store Studio på Marienlyst med Odd Grythe som programleiar. Som året før blei dei fem finalebidraga framført to gongar: Først ein gong med Jørg Petter Røeds kvartett, deretter med ein ny artist akkompagnert av Kringkastingsorkestret under leiing av Øivind Bergh.
Juryen bestod av ti personar. Fem av medlemmane var Oslo-journalistane Rolf E. Schade, Yngvar Holm, Espen Eriksen, Karl Emil Hagelund og Syver Reff. Journalistane sine koner var dei fem siste medlemmane i juryen, for å «gi sitt votum ut fra et mer ikke-faglig synspunkt», som Aftenposten kalla det.
Agnes Håkonsdotter
I 1302 gifta ho seg lendmannen Havtore Jonsson til Sudrheim (Sørum) og Borregård (1275-1320). Dei fekk to søner, Jon og Sigurd, ofte omtalt som Havtoresønene.
Melodi Grand Prix 1962
Sendinga
Under sendinga var programleiar Odd Grythe, orkestermusikarane og jurymedlemmane kledd i fargerike, norske skigenserar. Dekoren i studio var også av norsk vintermiljø, for å «skape en norsk ramme om hele arrangementet».
Aurorabreen
Aurorabreen er ein stor isbre som drenerer delar av Ross Island mellom Mount Erebus og Mount Terra Nova, og flyt sørover og inn i McMurdoisen. Han vart namngjeven av A.J. Heine i 1963 etter «Aurora», skipet som gruppa i Rosshavet brukte under den britiske ekspedisjonen under Ernest Shackleton, 1914–17.
Brilliant Live Adventures
Første album: Ouvrez le Chien (Live Dallas 95)
CD- og vinylutgåva av Ouvrez le Chien kom ut 30. oktober 2020. Men albumet var alt gjort tilgjengeleg på strøymetenester i juli 2020. Albumet vart spelt inn 13. oktober 1995 i Starplex Amphitheatre i Dallas under Outside-turneen. Albumet er ikkje eit komplett show. Fem av songane, «Subterraneans», «Scary Monsters (And Super Creeps)», «Reptile», «Hallo Spaceboy» og «Hurt» som Bowie framførte i lag med Nine Inch Nails er ikkje med. «Ouvrez le Chien» er ein del av teksten til songen «All the Madmen» frå 1970, som han repeterte i songen «The Buddha of Suburbia» i 1993. Under turneen hang eit skilt med denne teksten over scenen.
Andre album: No Trendy Réchauffé (Live Birmingham 95)
Det andre albumet i serien, No Trendy Réchauffé, vart annonsert 9. november 2020. Den fysiske plata kom ut 20. november 2020 og vart gjort tilgjengeleg for strøyming 12. mars 2021. Albumet vart spelt inn 13. desember 1995 i Big Twix Mix Show i National Exhibition Centre (Hall 5) i Birmingham i Storbritannia og presenterer eit noko forkorta festival-liknande sett. «No Trendy Réchauffé» er ein del av teksten til Bowie-songen «Strangers When We Meet» frå 1993, som finst på albumet.
Melodi Grand Prix 1962
Sendinga
Den internasjonalt kjende jazzvokalisten Laila Dalseth framførte vinnarsongen «Kom sol, kom regn» med stort orkester i finalen, men NRK valde til slutt Inger Jacobsen til å framføre bidraget i den internasjonale finalen i Luxembourg.
Brilliant Live Adventures
Fjerde album: Look at the Moon! (Live Phoenix Festival 97)
29. januar 2021 vart dette albumet annonsert og gjeve ut 12. februar 2021. Look at the Moon! er ei innspeling av konserten til Bowie på Phoenixfestivalen i Long Marston i England den 20. juli 1997. Konserten var frå Earthling-turneen. Det var første utgjevinga av Laurie Anderson-songen «O Superman» (1981) med Gail Ann Dorsey på solovokal.
Melodi Grand Prix 1962
Resultat
Juryen bestod av ti personar som kvar gav frå 1 til 10 poeng til kvart bidrag. Resultatet blei som følgjer:
Brilliant Live Adventures
Femte album: Something in the Air (Live Paris 99)
Something in the Air (Live Paris 99) vart annonsert 24. februar 2021 og kom ut 12. mars. Konserten var ein del av den korte Hours-turneen, som vart spelt inn 14. oktober 1999 i Elysée Montmartre i Paris. Something In The Air har vore tilgjengeleg digitalt sidan 2020, men dette var første gongen albumet kom ut på fysisk format.
Agnes Håkonsdotter
Havtore Jonsson var sysselmann på Romerike og åtte fleire gods og landområde i heile Noreg, mellom anna Borregård og halve Sarpefossen.
Melodi Grand Prix 1962
Hendingar
I etterkant av finalen fekk NRK mykje kritikk for utveljinga av bidraga, og berre to av bidraga blei spelte inn på plate – vinnaren og andreplassen. Betre blei det ikkje då eit av dei avslåtte bidraga, «Æille så nær som a Ingebjørg» av Bjarne Amdahl og Alf Prøysen, blei ein av dei største slagarane dette året.
Berre 121 bidrag kom inn i konkurransen, og bidragsytarane måtte vere medlemmar av NOPA, ein underorganisasjon av TONO. Aftenposten spurde programleiar Odd Grythe om løysinga var nokon god idé: «Vel, det kan kanskje diskuteres, men gjort er gjort og da skal det gjennomføres til punkt og prikke.» svarte Grythe. Dette blei også første og einaste gong NRK valde ei slik løysing.
Brilliant Live Adventures
Sjette album: David Bowie At The Kit Kat Klub (Live New York 99)
David Bowie at the Kit Kat Klub (Live New York 99) vart annonsert 17. mars 2021 og kom ut 2. april 2021. Konserten vart spelt inn under den korte Hours-turneen og vart spelt inn og filma den 19. november 1999 føre inviterte fans og konkurransevinnarar. Innspelinga vart sendt på Internet 7. desember 1999 som ein del av American Express Blue Concert-serie via Liveonline.net og lydopptaka vart kringkasta av SFX Radio same dagen. Ei redigert utgåve av opptaket kom ut offisielt i 1999 som ein 12-spors promo-CD og tre av songane frå konserten: «Seven», «Something in the Air» og «The Pretty Things Are Going to Hell», kom ut på CD-singelen «Seven» (2000). Kjelda til denne plata er promo-CD-en og er ei forkorta utgåve av konserten. Fem av songane frå konserten er ikkje med på albumet: «Drive In Saturday», «Cracked Actor», «Ashes to Ashes», «Repetition» og «Rebel Rebel».
Australrøyrdrum
Australrøyrdrum (Botaurus poiciloptilus) er ein vassfugl i hegrefamilien, ein røyrdrumart med leveområde i Australia, på New Zealand og nokre nærliggande øyar. Arten er nært knytt til den eurasiske arten røyrdrum. Verdspopulasjonen er svært låg og er minkande.
Skildring
Australrøyrdrumar blir mellom 66-76 centimeter i kroppslengd. Hoene veg i gjennomsnitt ca. 1000 gram, og hannane rundt 1400 gram med stor variasjon. Skilnaden i storleik mellom kjønna kan oppdagast sjølv med feltobservasjonar.
Australrøyrdrumar har ein kroppsfasong som liknar arten røyrdrum, ved at dei er ganske kompakte, halsen er tjukk og fjørdrakta brunspraglete. Hovudet er brunt, nebbet er gult til gulbrunt og bein og føter er i gul til olivengrøn farge. Irisen er gul. Over auget har dei ei kremkvit, fin augebrynlinje. Andletsidene er lysare gulbrune. Frå nebbet på kvar side av andletet følgjer ei mørk stripe nedover halsen. Nakken og ryggen er mørk brun med stripar som gjev fuglen totalinntrykket av sterkt flekka og spreklete utsjånad. Dekkfjørene på vengene har fine brune og gulbrune striper. Strupen og øvre halsen er kvite. Brystet er kvitt med store brune langsgåande flekker. Buken er kvit.
Flyginga er tung, oppskremte australrøyrdrumar flyg berre korte avstandar til dei finn eit skjul. Om dei flyg over lengre avstandar, nyttar dei langsame regelmessige vengeslag, halsen er då samantrekt og føtene utstrekte som hos andre hegrefuglar.
Moglege forvekslingsartar i utbreiingsområdet kan vere juvenile nankinghegre og gulhalsrøyrdrum, men australrøyrdrum er monaleg større enn desse to artane.
Utbreiing og habitat
Australrøyrdrumen hekkar i det søraustlege og sørvestlege Australia. Han hekkar òg på øyane i Bass-sundet, på Tasmania, New Zealand og Ny-Caledonia. Arten er i utgangspunktet ein standfugl.
Australrøyrdrumen har habitat i våtmarksområde med ferskvatn, særleg der dei har tett dekkje av takrøyr. Fjørdrakta gjev dei god kamuflasje, dei held seg godt skjult og blir sjeldan sett utanfor takrøyrområde. Dessutan beitar dei helst om natta og blir oftast sett i grålysing og skumring, men om vinteren kan dei tidvis observerast på dagtid.
Føde
Australrøyrdrumar lever for det meste einslege, svært sjeldan kan dei observerast i par eller i små grupper på opp til tolv fuglar. Når dei søkjer føde, flyttar australrøyrdrumar seg sakte i ei nedhuka haldning. Om dei blir ura tar dei «pålestillinga» med nebbet peikande opp, som er karakteristisk for røyrdrumar. Dietten består av fisk, froskar, krepsdyr, insekt, edderkoppar, blautdyr, øgler, rotter, mus og småfuglar.
Vern og status
Arten har status som sterkt truga (EN), og bestanden er estimert å ligge ein stad i området 1 500 til 4 000 individ (2008), og er minkande.
Eda glasmuseum
Eda glasmuseum er eit museum i Eda i Värmland i Sverige. Det vart innvigd i 2000 av Gudrun Wahlqvist frå Statens kulturråd. Museet vart grunnlagd av Eda Glasbruksförening. Det held til i det som ei gong var Folkets Hus på Eda glasbruk. Bygget er teikna av Ludvig Matsson og stod ferdig i 1927.
Museet har ei permanent utstilling som syner glas produsert ved Eda glasbruk frå heile perioden det var drift ved bruket, 1835-1953. I tillegg har dei ymse spesialutstillingar.
Arbeidar og kolkhozkvinne
Arbeidar og kolkhozkvinne (russisk Рабо́чий и колхо́зница, Rabótsjy i kolkhóznitsa) er ein monumentalstatue på messehallen Det allrussiske utstillingssenteret i Moskva. Statuen blei skapt av den sovjetrussiske kunstnaren Vera Mukhina (1889–1953) for å krona paviljongen til Sovjetunionen ved verdsutstillinga i Paris i 1937. Statuen førestiller ein industriarbeidar og ei bondekvinne frå ein kolkhoz, eit sovjetisk kollektivbruk, som saman held opp dei sovjetiske symbola hammar og sigd. Skulpturen er eit av dei best kjende kunstverka frå den sosialistiske realismen, og eit ikonisk symbol på Sovjetunionen.
Historikk
Før Verdsutstillinga blei det lyst ut ein konkurranse i Sovjetunionen for den sovjetiske paviljongen. Vinnaren var arkitekten Boris Jofan, som tidleg på 1930-talet hadde teikna Palasset til sovjeta. Den strame, høge art deco-liknande bygningen hans skulle kronast av ein statue som symboliserte det sovjetiske folket - industriarbeidarane og bøndene på kolkhozane. Det blei òg lyst ut ein konkurranse om utforminga av denne skulpturen.
Skulpturkonkurransen blei vunnen av Vera Mukhina, som hadde presentert ein monumental statue i ånda til den sosialistiske realismen med påverknad frå antikke skulpturar som Nike frå Samothrake og Harmodius og Aristogeiton, og dessutan relieffa «La Marseillaise» på Triumfbogen i Paris.
Statuegruppa blei først laga som gipsmodell og deretter overført til stål i seksti delar som skulle sveisast saman. Det tok berre tre månader å ferdigstilla delane, og den 19. mars 1937 blei dei transporterte til Paris med tog. Den 24,5 meter høge skulpturen stod ferdigmontert og klar ved opninga av utstillinga 25. mars. Den sovjetiske paviljongen med den imponerande skulpturgruppa si og den høgare tyske paviljongen pryda med den tyske ørna stod på kvar si langside av Marsmarka framfor Eiffeltårnet.
Under transporten tilbake til Moskva blei skulpturen skadd. Han blei reparert i 1939 og plassert på ein pidestall i Det allrussiske utstillingssenteret i Moskva.
Arbeidar og kolkhozkvinne blei eit nasjonalt ikon for Sovjetunionen og blei frå 1947 brukt som symbol for det statlege filmselskapet Mosfilm.
Restaurering
I 2003 blei skulpturen demontert for å restaurerast. Det var planlagt at han skulle vera ferdig i 2005, men på grunn av finansieringsproblem var han ferdig først i 2009. Skulpturen blei plassert på ein spesiallaga paviljong i Det allrussiske utstillingssenteret i Moskva og innvigd 4. desember 2009. Året etter blei det opna eit museum tileigna skulpturgruppa og historia hennnar i paviljongen.
Rasad-distriktet
Rasad-distriktet  er eit distrikt i Abyan guvernement i Jemen. I 2003 hadde distriktet eit folketal på 54 825 innbyggjarar.
Søren Lerby
Søren Lerby er ein dansk tidlegare fotballspelar og noverande fotballagent. I løpet av karrieren spelte han for B1903, Ajax Amsterdam, FC Bayern München, AS Monaco og PSV Eindhoven. Med desse klubbane var han med om å vinne den nederlandske Eredivisie sju gonger, den tyske bundesligaen to gonger og den tyske DFB-cupen to gonger. Han var òg med om å vinne siger i europacupen i 1988 med PSV Eindhoven. Han spelte 67 landskampar for Danmark, kor han skåra 10 mål. I perioden 1991-1992 var han trenar for Bayern München.
Martin Ponsiluoma
Martin Ponsiluoma er ein svensk skiskyttar frå Östersund. Han vart verdsmeister på sprinten under VM i skiskyting 2021, i den same meisterskapen fekk han bronse på mixstafetten. Under Vinter-OL 2022 sikra han seg sølvmedaljen på fellesstarten.
E-Life
Elvis de Oliveira, kjend som E-Life (fødd i Rotterdam) er ein nederlandsk rappar.
Jask fylke
Jask fylke (persisk شَهرِستانِ جاسک) er eit fylke i Hormozgan i Iran. Det administrative senteret i fylket er Jask. I folketeljinga i 2006 var innbyggjartalet i fylket (inkludert delane av fylket som var skild ut for å danne Bashagard fylke) var 75 769. Utanom delane som seinare vart fråskild var folketalet 44 534. Fylket er delt inn i dei to distrikta Sentral-distriktet og Lirdaf-distriktet. Fylket har éin by: Jask.
Niels Krabbe
Niels Kaare Krabbe i Frederikshavn, Danmark, er ein dansk ornitolog og fuglevernarbeidar knytt til Zoologisk Museum i København. Han forskar ulike aspekt av ornitologi, spesielt bioakustikk og bevaring, og systematikken for tapakuloar i Scytalopus-slekta. Krabbe har arbeidd mange år i Andes, spesielt i Ecuador, og er kjent som medforfattar av Birds of the High Andes.
Liv og arbeid
Saman med Jon Fjeldså gav han i 1990 ut boka Birds of the High Andes, der han skreiv delen om sporvefuglar i verket, etter det jobba han i eit år for BirdLife International. I 1992 bidrog han til boka Threatened Birds of the Americas, mest om truga artar i Andes. I 1998 var han med på å stifte organisasjonen Fundación Jocotoco, som har som mål å kjøpe habitat for truga fugleartar i Ecuador og å verne dei. Han er òg medlem av ProAves Colombia, eit anna artsvernprosjekt i Colombia. I same år etablerte han Projekto Ognorhynchus for å verne den siste kjende populasjonen av guløyreparakitt i Colombia. Krabbe stod i 1998 for gjenoppdaginga av bleikhovudkjerrsporv, og i 2004 av Coeligena orina, ein trua kolibri med avgrensa leveområde i Colombia, som det hadde mangla observasjonar av siste 50 år.
Etter år 2000 har Krabbe arbeidd som kurator ved Zoologisk Museum i København og held samstundes fram sitt konserverings- og forskingsarbeid i Ecuador og Colombia.
Small Bay i Sør-Georgia
Small Bay er ei lita bukt ved austsida av Fortuna Bay, på nordkysten av Sør-Georgia. Namnet vart først nytta på eit kart frå 1931 av Det britiske marinedepartementet.
Brilliant Adventure (1992–2001)
Brilliant Adventure (1992–2001) er ein plateboks av den engelske songaren David Bowie, utgjeven 26. november 2021. Det er ein oppfølgjar til plateboksane Five Years (1969–1973), Who Can I Be Now? (1974–1976), A New Career in a New Town (1977–1982) og Loving the Alien (1983–1988), og dekkjer perioden i karrieren til Bowie frå 1992 til 2001. Denne perioden vert ofte sett som ein kunstnarisk renessanse etter den kommersielt suksessrike, men kritikarslakta perioden i 1980-åra. Samlinga består av elleve CD-plater og 18 LP-plater.
Eksklusiv for samlinga er konsertalbumet BBC Radio Theatre, eit konsertalbum som syner konserten til Bowie i 2000 på BBC Radio Theatre (tidlegare gjeven ut i redigert form på Bowie at the Beeb) og Re:Call 5, den femte i serien av sjeldne spor. Sistnemnde inneheld songar som ikkje kom på albumet, som filmmusikksongar, singelversjonar og B-sider.
Samlinga inneheld ommastra versjonar av studioalbuma Black Tie White Noise, Outside, Earthling og Hours, i tillegg til The Buddha of Suburbia. Det inneheld òg den ferdige versjonen av Toy, eit album med nyinnspelingar produsert seint i 2000 for ei utgjeving i 2001. Albumet vart skrinlagd av Virgin Records då dei ikkje såg det som salgbart. Ein alternativ versjon av Toy, med prototypane for songane på Heathen, «Slip Away» og «Afraid», men utan «Can't Help Thinking About Me» og «Karma Man», vart tidlegare lekt i 2011. Toy kom òg ut som eige album i ein eigen plateboks kalla Toy:Box den 23. januar 2022. Denne boksen inneheld alternative miksar og unytta opptak.
BBC Radio Theatre, London June 2000
Plate ein:
Re:Call 5
Plate ein:
Plate to:
Plate tre:
Melodi Grand Prix 1963
Melodi Grand Prix 1963 var den fjerde utgåva av Melodi Grand Prix, Noregs nasjonale uttaking til Eurovision Song Contest. NRK fekk inn 221 bidrag og plukka ut fem av dei til finalen 10. februar. Vinnaren blei «Solhverv» sunge av Jan Høiland med lite orkester og Nora Brockstedt med Kringkastingsorkestret. Vinnarlåta var komponert av Dag Kristoffersen. I den internasjonale finalen fekk Anita Thallaug oppgåva med å representere Noreg. «Solhverv» enda sist på ein delt 13. plass, utan poeng. Dette var første gong Noreg fekk 0 poeng i Eurovision Song Contest.
Sendinga
NRK fekk tilsendt 221 bidrag, og ein eigen jury valde ut fem av dei til finalen. Juryen bestod av programsekretær Otto Nielsen, pianist Robert Levin og Turid Johansen frå NRK sitt platearkiv.
Finalen gjekk av stabelen sundag 10. februar i Store Studio i Oslo, og Odd Grythe var programleiar. Bidraga blei først spelt av Jørg Petter Røeds ensemble, før dei blei spelt om att med nye artistar, akkompagnert av Kringkastingsorkestret under leiing av dirigent Øivind Bergh.
Blant artistane var kjende namn som Jens Book-Jenssen, Ray Adams og Nora Brockstedt, som deltok for fjerde år på rad. Miss Norway 1962, Beate Brevik, var også ein av artistane.
Som dei to førre åra, blei vinnarlåta vald ut av ein jury av fem mannlege Oslo-journalistar og dei respektive konene deira. «Solhverv» vann ein overlegen seier og fekk 22 poeng meir enn andreplassen.
Resultat
Juryen bestod av ti personar som kvar gav frå 1 til 10 poeng til kvart bidrag. Resultatet blei som følgjer:
Hendingar
Også dette året reserverte NRK seg retten til å avgjere kven som skulle framføre vinnaren i den internasjonale finalen, som dette året blei halden i London. NRK baud først jobben til Nora Brockstedt, men ho takka nei på grunn av ein annan spelejobb. Rykta ville derimot ha det til at Brockstedt ikkje likte låta og frykta ei dårleg plassering i London.
Pressa var ikkje særleg positiv etter finalen. Aftenposten meinte finalen hadde «et visst gammelmodig preg» og la til at «samtlige fem komposisjoner kunne like gjerne vært skrevet for tredve år siden, og vi kan bare takke arrangørene for at det hele ikke ble en temmelig likegyldig forestilling». VG var også lite imponert og konkluderte med at finalen «bragte fem melodier uten særlige vinnersjanser i den europeiske finale i London».
Vinnarkomponisten sjølv, Dag Kristoffersen, var overraska over sigeren: «Jeg har aldri komponert en slager før, skrevet noen småting til kor har jeg jo, men aldri følt meg kallet som slagerkomponist.» sa han til VG dagen etter finalen.
Ingen av songane kom på hitlistene, og Anita Thallaug spelte heller aldri inn melodien på plate. «Solhverv» blei bare spelt inn av Jan Høiland, og låta er truleg ein av dei minst kjende Melodi Grand Prix-vinnarane gjennom tidene.
She's Always a Woman
«She's Always a Woman» er ein song av Billy Joel frå albumet The Stranger i 1977. Han er ein kjærleikssong om ei moderne kvinne, som han forelskar seg i trass i underlege vanar og lyte. Singelen nådde 17. plass i USA og i 1986 nådde han 53. plassen i Storbritannia då han vart gjeven ut som ei dobbel A-side i lag med «Just the Way You Are». Den 2. mai 2010 gjekk songen igjen inn på den britiske singellista og nådde 29. plassen.
Songen vert spelt i 6/8-takt. Ein Muzak-versjon av songen vart spelt i World Trade Center augneblikk før bygningen vart øydelagd under 11. september-åtaka i 2001.
Opphav og tyding
Songen vart gjeven ut i 1977, etter fleire andre hittar frå The Stranger inkludert «Just the Way You Are», «Movin' Out (Anthony's Song)» og «Only the Good Die Young». Musikalsk har Joel sagt at han var inspirert av Gordon Lightfoot og dei rolege, akustiske gitarballadane hans. Det er ein kjærleikssong som Joel skreiv til den dåverande kona si, Elizabeth.
Fyfe Dangerfield-versjonen
Dangerfield-versjonen av songen gjekk inn på UK Singles Chart den 2. mai 2010 på ein 99. plass og klatra etter kvart heilt til 7. plassen
Calvin Smith
Calvin Smith er ein tidlegare friidrettsutøvar frå Bolton i delstaten Mississippi i USA. Han var to gongar verdsmeister på 200 meter og ei tid verdsrekordhaldar på 100 meter, og gullmedaljør i 4 x 100 m stafett både ved VM 1983 og OL 1984.
Aktiv
Den 3. juli 1983 forbetra Smith den 15 år gamle verdsrekorden til Jim Hines på 100 meter med to hundredels sekund til 9,93 sekundar i Colorado Springs. Fem veker seinare, under den aller fyrste verdsmeisterskapen i friidrett vann Smith i Helsinki gullmedaljen på 200 meter og tok sølvmedaljen bak landsmannen Carl Lewis på 100 meter. Smith fekk VM-gull nummer to då han saman Emmit King, Willie Gault og nettopp Lewis sprang USA inn til verdsrekord på tida 37,86 sekundar i finalen på 4 x 100 meter stafett. Eit par veker seinare vart Smith i Zürich den fyrste sprintaren som ein og same kvelden sprang under 10 sekunder på 100 meter og under 20 sekunder på 200 meter; høvesvis 9,97 og 19,99 sekundar.
Salah Edin
Abid Tounssi, kjend som Salah Edin er ein nederlandsk-marokkansk rappar.
Calvin Smith
Aktiv
Ved Sommar-OL 1984 i Los Angeles forbetra USA verdsrekorden i 4 x 100 meter stafett til 37,83 sekundar. Vinnarlaget bestod av Sam Graddy, Ron Brown, Calvin Smith og Carl Lewis. I VM 1987 i Roma forsvarte Smith VM-tittelen på 200 meter med minst mogleg margin. Han fekk same tid, 20,16 sekundar, som franske Gilles Quénéhervé, men vart dømd framom franskmannen.
Under sommarleikane 1988 i Seoul tok Smith seg til finalen på den i ettertid berykta 100-meteren. Ben Johnson frå Canada braut målsnøret framom Carl Lewis. Linford Christie frå Storbritannia vart nummer tre og Smith nummer fire. Etter Johnson testa positivt på det forbodne stoffet stanozolol vart han diskvalifisert og Smith rykte samstundes opp på tredjeplassen. Smith var elles med på det USA-amerikanske stafettlaget som vart diskvalifisert.
Smith var aktiv til 1992.
Sheathbill Bay
Sheathbill Bay er ei lita bukt like nord for Rosita Harbor langs nordkysten av Sør-Georgia. Ho fekk dette namnet av United Kingdom Antarctic Place-Names Committee (UK-APC) fordi det er mykje antarktisslirenebb (Chioner eilba), snowy sheathbill på engelsk.
Musikk i 1950
Dette er ei liste over hendingar som fann stad i musikken i 1950.
Førsteplassar
Desse singlane nådde toppen av lista til magasinet Billboard i 1950.
Sitka Bay
Sitka Bay er ei lita bukt 1 nautisk mil (1,9 km) vest for Cape Buller, langs nordkysten av Sør-Georgia. Namna Sitka Bay og Buller Bay har begge vore nedskrive på kart i mange år. Etter ei kartlegging i Sør-Georgia i 1951-52 rapporterte South Georgia Survey at denne bukta lokalt er kjend som Sitka Bay, og dette har vorte det godkjende namnet.
Buksbomordenen
Buksbomordenen (Buxales) er ein planteorden av ekte tofrøbladingar. Han omfattar buksbomfamilien og kan i ulike system også omfatta Didymelaceae og Haptanthaceae. Mange av plantane i slekta er eviggrøne tre og buskar, men nokre av dei er staudar. Nokre av dei blir nytta for trevirke eller som prydplantar.
Aleksandr Loginov
Aleksandr Viktorovitsj Loginov er ein russisk skiskyttar frå Saratov. Han vann gullmedaljen på sprint-distansen under VM i skiskyting 2020, året etter han tok sølv på same distansen under VM 2019. Perioden 2017-21 fekk han fire bronsemedaljen i verdsmeisterskap, tre av dei på stafettar. Under Vinter-OL 2022 vann han to bronsemedaljar, begge i stafett-tevlingar. Kvar einaste sesong frå 2019 til 2022 vann Loginov ei individuell tevling i verdscupen i skiskyting, medrekna VM-triumfen i 2020.
When I’m Sixty-Four
«When I’m Sixty-Four» er ein kjærleikssong av The Beatles, skriven av Paul McCartney (men tilskriven Lennon/McCartney). Han vart gjeve ut i 1967 på albumet deira Sgt. Pepper’s Lonely Hearts Club Band.
Songen vert sungen av ein ung mann til kjæraste sin og omhandlar planane hans om å eldast i lag med ho. Sjølv om songen omhandlar det å verte gamal, var det ein av dei første songane McCartney skreiv, då han var seksten. The Beatles nytta han i dei tidlege dagane som ein song dei spelte om forsterkarane deira braut saman eller straumen for. Både produsent George Martin og forfattar Mark Lewisohn spekulerer i om McCartney har tenkt på songen under innspelinga av Sgt. Pepper fordi faren hans vart 64 tidlegare i 1966.
Songen vart nesten gjeve ut på singel som B-side til anten «Strawberry Fields Forever» eller «Penny Lane». I staden valde Martin å gje ut ei dobbel A-side. Singelen nådde ikkje førsteplassen i Storbritannia, som den første Beatles-singelen sidan 1963.
Dax (fleirtyding)
Dax eller DAX kan visa til:
When I’m Sixty-Four
Ein klarinettrio er langt framme i songen, noko som er uvanleg i dei fleste musikksjangrar, men særleg i rock and roll. Instrumenteringa vart gjort av Martin etter ønske frå McCartney om å få inn ei kjensle av gamaldags musikk ved å nytte klarinettar «på ein klassisk måte»
Songen vart spelt inn 6. desember 1966, under ein av dei første innspelingsdagane til det kommande Sgt. Pepper’s Lonely Hearts Club Band. Klarinettane vart spelt inn 21. desember.
Andre versjonar
Andre artistar har spelt inn sine eigne utgåver av songen, mellom anna John Denver og Keith Moon.
Fiksdal kyrkje
Fiksdal kyrkje er ei langkyrkje i Fiksdal i Vestnes kommune i Møre og Romsdal fylke. Kyrkja er frå 1866 og bygd i gotisk stil Ho er bygd i treverk (tømmer) av byggmeister Gjert Lien, Nordfjord. Arkitekt var Jacob Wilhelm Nordan. Ho blei restaurert i 1966 til 100-årsminne. Restaureringa vart leia av konservator Ola Seter. Kyrkja har 200 sitjeplassar. Det er kyrkjegard ved kyrkja.
Altartavla frå 1716 og preikestolen frå 1718 kom opphavleg frå kapellet ved Reknes hospital i Molde. I 1960 fekk kyrkja nytt pipeorgel. Tidlegare stod det eit eldre orgel i kyrkja frå 1923.
Raydah-distriktet
Raydah-distriktet  er eit distrikt i 'Amran guvernement i Jemen. I 2003 hadde distriktet eit folketal på 46 631 innbyggjarar.
Axel Heibergbreen
Axel Heibergbreen i Antarktis er ein dalbre som er 48 km lang og som fell ned frå store høgder på Det antarktiske platået og ut i Rossisen mellom Herbert Range og Mount Don Pedro Christophersen i Dronning Maudfjella.
Denne store isbreen vart oppdaga i november 1911 av Roald Amundsen, som kalla han opp etter Axel Heiberg, ein norsk forretningsmann som støtta mange norske polekspedisjonar. Amundsen nytta denne breen på veg opp til polplatået då han som førstemann nådde Sørpolen.
Hovudskalle
Hovudskalle, haus eller kranium er eit skjelett av hovudet og er samansett av fleire bein som er tett sameina med saumar, tagga fuger som vert utvikla i løpet av dei fyrste leveåra. Den einaste rørlege delen er underkjevebeinet. Hjerneskallen omgjev hjernen. Den kvelvande overparten utgjer først og fremst pannebeinet og issebeinet, mens botnen i hjerneskallen, skallebasis, vert danna av nakkebeinet, tinningbeina, kilebeinet og silbeinet. Beina i andletet er kinnbeina, overkjevebeina, underkjevebeinet og nasebeinet.
DAX
DAX er ein aksjeindeks med dei 40 største selskapa på Frankfurt børs som stettar visse krav. Indeksen vart oppretta 1. juli 1988. Fram til 20. september 2021 var han sett saman av 30 selskap.
Verksemder
Verksemdene som er med i indeksen per 26. februar 2023:
What Is and What Should Never Be
«What Is and What Should Never Be» er ein song av det engelske rockebandet Led Zeppelin frå Led Zeppelin II frå 1969. Han vart skriven av Jimmy Page og Robert Plant.
Det var ein av dei første songane som Page nytta Gibson Les Paul-gitaren på ein innspeling, som han seinare skulle verte kjend for å bruke. Det vart nytta ein liberal bruk av stereo, sidan gitarane flyt fram og tilbake mellom kanalane. På vokalen til Robert Plant vart det nytta phaser på versa.
Dette er ein av dei første songane som vart spelt inn der Robert Plant var tilskriven som låtskrivar. I følgje rockjournalist Stephen Davis, forfattar av Led Zeppelin-biografien Hammer of the Gods: The Led Zeppelin Saga, omhandlar teksten ein romanse Plant hadde med den yngre systera til kona si.
«What Is and What Should Never Be» vart spela på konsertane til Led Zeppelin mellom 1969 og 1972. Eit opptak frå the Royal Albert Hall i 1970 er å sjå på Led Zeppelin DVD.
Songen har inspirert til namn på ein episoden i tenåringsdramaet One Tree Hill, og ein episode av Supernatural, samt ein episode av komiserien That 70s Show og ein frå actiondramaet Covert Affairs.
Plateprodusent Rick Rubin har sagt om songen: «Det fallande riffet er utruleg. Det er som ein boge vert spent, og så sleppt. Rytmen i vokalen er nesten som ein rap. Det er sinnsjukt - ein av dei mest psykedeliske songane deira.»
Kjelder
''
Mikkjell Lønning
Mikkjell Persson Lønning var ein norsk gardbrukar og forfattar frå Stord.
Lønning gjekk folkehøgskule både i Ullensvang og på Voss. Skulevinteren 1900/01 gjekk han Stend landbruksskule. Etter ei tid som styrar av fattiggarden i Høyland herad i Rogaland, reiste han heim til Stord og tok over farsgarden. Han skreiv fleire bøker og var ein flittig bidragsytar i lokalaviser og nynorskblad.
Khamir fylke
Khamir fylke (persisk شهرستان خمیر) er eit fylke i Hormozgan i Iran. Det administrative senteret i fylket er Bandar Khamir. Det vart utskild frå Bandar-Abbas fylke i 2006. I folketeljinga i 2006 var innbyggjartalet i fylket 47 545. Fylket er delt inn i dei to distrikta Sentral-distriktet og Ruydar-distriktet. Fylket har dei to byane Bandar Khamir og Ruydar.
Albrecht Unsöld
Albrecht Otto Johannes Unsöld var ein tysk astrofysikar.
Han fekk i 1956 Brucemedaljen og i 1967 gullmedaljen til Royal Astronomical Society. Asteroiden 2842 Unsöld er kalla opp etter han.
Yes-R
Yesser Roshdy, kjend som Yes-R, er ein nederlandsk rappar og programleiar.
Jan Mølby
Jan Mølby er ein dansk tidlegare fotballspelar og trenar. Han spelte mesteparten av karrieren sin for Liverpool. Han fekk òg 33 landskampar for Danmark i løpet av karrieren.
Klubbspel
Mølby byrja klubbkarrieren sin på lokalklubben Kolding FK i 1981 og i ein alder av 19 år var han kaptein for klubben. Mølby gjekk til Liverpool i 1984 etter at pr. år i Ajax. Under tida si i Liverpool laga han 62 mål, derav 42 på straffe, han har ein gong gjort eit hattrick på straffe mot Coventry City. Under tida si i Liverpool bomma han berre på tre straffar. Totalt skåra han på 42 av 45 straffar. For det danske landslaget gjorde han debut som 18-åring i 1982 saman med Michael Laudrup. Han la opp som fotballspelar etter å ha vore på lån i Barnsley og Norwich City. På slutten av karrieren sin i 1996 byrja han som spelande trenar for Swansea City, men han fekk sparken i 1997. Han trente òg Kidderminster Harriers og Hull City, men han slutta som trenar i 2004.
Gabriella Dorio
Gabriella Dorio er ein italiensk tidlegare friidrettsutøvar frå Veggiano i Padova-provinsen som vart olympisk meister på 1500 meter i 1984, og vann bronsen på same distansen ved EM 1982.
Aktiv
Allereie 16 år gammal tok Dorio si fyrste nasjonale gullmedalje på mellomdistanse. Ti gongar i tida 1973-84 vart ho italiensk meister på 1500 m og sju gongar i tida 1974-83 vann ho 800 m. Fram til 1976 satsa Dorio både i baneløp og terrengløp. Vinteren 1976 vart ho då også nummer tre i VM i terrengløp i Chepstow i Storbritannia.
Dorio fekk delta på 1500 m då Roma arrangerte friidretts-EM 1974 og 17-åringen kvitterte med å ta seg til finalen der ho vart nummer ni. Ved dei neste store meisterskapane, OL 1976 og EM 1978, enda ho på sjetteplass på 1500 m. Den 5. juli 1980 gjorde ho sitt livs raskaste 800 meter på tida 1.57,66 i Pisa. Under sommarleikane i Moskva seinare i juli 1980 vart ho nummer fire og åtte på dei to mellomdistansane.
Våren 1982 vann Dorio 1500 meter ved innandørs-EM i Milano. Den 25. august same året var ho tilbake i Pisa og sette personleg rekord på tida 3.58,6. Vel fjorten dagar seinare fekk ho notert tida 3.59,0 då ho sikra seg bronsen på 1500 m ved EM 1982 i Aten, slått av to utøvarar frå Sovjetunionen.
Høgdepunktet for Dorio kom då ho vann OL-gull på 1500 i Los Angeles i 1984, eit halvt sekund framom rumenske Doina Melinte og med Maricica Puică på bronseplass. Også på 800 m var Dorio med i medaljestriden og enda på fjerdeplass, 0,22 sekund bak bronsevinnaren.
Minab fylke
Minab fylke (persisk شهرستان میناب) er eit fylke i Hormozgan i Iran. Det administrative senteret i fylket er Minab. I folketeljinga i 2006 var innbyggjartalet i fylket 254 304. Fylket er delt inn i dei fire distrikta Sentral-distriktet, Byaban-distriktet, Tukahur-distriktet og Senderk-distriktet. Fylket har dei fire byane Sirik, Senderk, Minab og Hasht Bandi.
Derek Dougan
Alexander Derek Dougan var ein nordirsk fotballspelar. Han spelte 43 landskampar for Nord-Irland og deltok i VM i fotball 1958. På klubbnivå spelte han for Portsmouth, Aston Villa, Blackburn, Leicester City og Wolverhampton.
Vestnes kyrkje
Vestnes kyrkje er ei langkyrkje på Helland i Vestnes kommune i Møre og Romsdal fylke. Kyrkja er frå 1872 og bygd i treverk. Kyrkja har 480 sitjeplassar. Det er kyrkjegard ved kyrkja.
Eit krusifiks på alteret har Jens Bjelke og hustruens initialar. Krusifikset er frå 1639.
Daburiyya
Daburiyya (arabisk دبورية, hebraisk דַבּוּרִיָּה) er ein arabisk landsby aust for Nasaret i Nord distrikt i Israel. Daburriya fekk status som lokal kommune i 1961. I følgje Israelsk statistisk sentralbyrå har Daburiyya eit folketal på 8 500.
Historie
Daburiyya er identifisert med den bibelske byen Daberath (òg skrive Davrat), som i følgje Josva 21:28 og Krønikebøkene høyrer til Jissakar-stamma, som gav han til levittane. Det greske namnet var Dabráth eller Dabiroth og det latinske namnet var Dabareth. Josefus kalla han Dabritta.
Daburiyya er identifisert som staden Helenopolis i romersk-bysantinsk tid, men Helenopolis vert oftare identifisert som Kafr Kama eller andre byar i området.
Ruinane av ei krossfararkyrkje ligg framleis i Daburiyya (i sentrum av byen). Daburiyya fall til Saladin i 1187 og ein moské, kanskje bygd over eit gammalt krossfarartårn, har ein inskripsjon over inngangen som seier at han vart bygd i 610 H (1214) av al-Mu'azzam 'Isa som herska over ajjubidane frå Damaskus.
I 1517 vart landsbyen ein del av Det osmanske riket i lag med resten av Palestina, og var i 1596 oppført i osmanske skattelister som ein del av Tabariyya nahiya under Safad [liwa]] med 40 hushaldningar og 3 ungkarar, alle muslimar. Han betalte skattar av fleire avlingar som kveite og bygg, frukttre, bomull, og geiter og/eller bikubar.
I folketeljinga i 1922 i Palestinamandatet, hadde Dabburieh eit folketal på 602, alle muslimar, som i 1931 hadde auka til 747, med 728 muslimar og 19 kristne.
I 1945 var folketalet 1 290, alle arabarar.
Arkeologi
Arkeologiske utgravingar i landsby i 2004 og 2006 avdekte ruinar av bygningar frå sein romersk og bysantinsk tid, ein mur som truleg var frå midtre bronsealderen eller romartida, potteskar frå jernalderen og hellenistisk tid og andre ting som vinpresser og koppemerke.
Hassane Idbassaïd
Hassane Idbassaïd er ein marokkansk songar og skribent. Han vart fødd i Tiznit sør i Marokko, og representerer moderne marokkansk berbarmusikk.